wannaphong/clean_thaiwikipedia huggingface dataset:
# แอ็สการ์โก
แอ็สการ์โก (, , แปลว่า "หอยทาก") เป็นอาหารฝรั่งเศสที่มีส่วนประกอบคือหอยทาก โดยมากรับประทานเป็นออร์เดิร์ฟในประเทศฝรั่งเศส และร้านอาหารฝรั่งเศสทั่วไป
# ชูร์โร
ชูร์โร  หรือ ชูรู  หรือบางครั้งเรียกว่า "ปาท่องโก๋สเปน" และ "โดนัทสเปน" เป็นแป้งทอดโรยน้ำตาล มีลักษณะยาวเป็นแท่ง ๆ นิยมรับประทานในสเปน โปรตุเกส ฝรั่งเศส ฟิลิปปินส์ และสหรัฐอเมริกา โดยมากในสเปน นิยมจุ่มกับช็อกโกแลตร้อนหรือกาแฟนมเมื่อรับประทาน ชาวสเปนนิยมรับประทานเป็นอาหารเช้า
# ชิกเกนอาลาคิง
ชิกเกนอาลาคิง (Chicken à la King, แปลว่า "ไก่แบบพระราชา") เป็นอาหารที่มีส่วนประกอบหลักคือเนื้อไก่และซอสครีม ไวน์เชร์รี เห็ด และผักอื่น ๆ ราดข้าว พาสตา หรือขนมปังD'Amato, Luisa (October 17, 2007). Delicious, easy to make and oddly addictive. The Waterloo Record (via Internet Archive)
# อาร์ร็อสเนเกร
อาร์ร็อสเนเกร, อาร์ร็อสแนกรา (บาเลนเซียและ) หรือ อาร์โรซเนโกร  แปลตามตัวอักษรว่า "ข้าวดำ" เป็นอาหารจากแคว้นบาเลนเซียและแคว้นกาตาลุญญา ประเทศสเปน มีส่วนผสมหลักคือข้าวและหมึกกระดอง (หรือหมึกกล้วย) โดยนำน้ำหมึกของหมึกมาทำให้ข้าวเป็นสีดำ มีรสชาติใกล้เคียงกับปาเอยาInfo about arròs negre on the Barcelona Review websiteInfo about arròs negre on the Spain-Recipes websiteInfo about arròs negre on the Fell Walker website บางคนเรียกว่า "ปาเอยาดำ"  แต่การเรียกแบบนี้ถือว่าไม่ถูกต้องถึงแม้ว่าปาเอยากับอาร์ร็อสเนเกรจะมีวิธีการทำแบบเดียวกันก็ตาม
# สนามกีฬาโอลิมปิก (มอนทรีออล)
สนามกีฬาโอลิมปิก (มอนทรีออล) หรือที่รู้จักกันในชื่อ สนามกีฬาโอลิมปิกบิ๊กโอ ตั้งอยู่ที่เมืองมอนทรีออล รัฐเกแบ็ก ประเทศแคนาดา เริ่มก่อสร้างใน ค.ศ. 1973 แล้วเสร็จใน ค.ศ. 1976 ซึ่งเป็นสนามกีฬาขนาดใหญ่อันดับที่ 1 ของแคนาดา

ใน ค.ศ. 1976 สนามกีฬาแห่งนี้เป็นสนามกีฬาหลักของกีฬาโอลิมปิก ครั้งที่ 21 ที่แคนาดาเป็นเจ้าภาพ
# แยมโรล
แยมโรล หรือ เค้กม้วน  เป็นแผ่นเค้กฟองน้ำม้วน แผ่นเค้กฟองน้ำบางดังกล่าวประกอบด้วยส่วนผสมหลักคือ แป้ง ไข่ และ น้ำตาล แล้วนำไปอบกับถาดอบรูปสี่เหลี่ยมผืนผ้า จากนั้นนำแผ่นเค้กบางดังกล่าวออกจากถาดแล้วทาด้วยแยมหรือผลไม้กวน แล้วจึงนำมาม้วนให้มีรูปเป็นกระบอก เวลารับประทานจะผ่าตามขวาง
# เอนเจลเค้ก
เอนเจลเค้ก  หรือ เอนเจลฟูดเค้ก  เป็นเค้กฟองน้ำชนิดหนึ่ง มีต้นกำเนิดจากสหรัฐอเมริกาDavidson, Alan, and Tom Jaine. The Oxford companion to food. Oxford University Press, USA, 2006. 805. Print. Retrieved August  09, 2010, from  เป็นที่นิยมรับประทานในคริสต์ศตวรรษที่ 19 ตอนปลาย มีการเรียกเค้กนี้ว่าเค้กเทวดาหรือเค้กนางฟ้าเพราะมีเนื้อเค้กที่นุ่มเบาราวกับเป็น "อาหารของเทวดา"
# ปอโตเฟอ
thumb|ผักที่ใช้ในปอโตเฟอ : แคร์รอต, เทอร์นิป, กระเทียมต้น, หอมใหญ่ 

ปอโตเฟอ (, , แปลตามตัวอักษรว่า "หม้อบนไฟ") เป็นสตูเนื้อแบบฝรั่งเศส เชฟแรมง บล็อง กล่าวว่า ปอโตเฟอเป็นอาหารที่มีชื่อเสียงที่สุดในประเทศฝรั่งเศสAs of December 2014, a low-cost pot-au-feu for 4-6 persons made with 2kg vegetables and 1kg meat costs c. 10 € (1.70-2.50 €/person) ~ 13 USD (2.17-3.25 USD/person)
# เค้กฟองน้ำ
เค้กฟองน้ำ หรือ สปันจ์เค้ก  เป็นเค้กที่ทำจากแป้ง (โดยมากแป้งสาลี) น้ำตาล ไข่ และบางครั้งผงฟู เพื่อให้ฟูและมีฟองอากาศอย่างผิวฟองน้ำ (สัตว์ทะเล)
# ลูวิน ไนยาแทงกา
ลูวิน จอห์น ไนยาแทงกา  เกิดเมื่อวันที่ 18 สิงหาคม ค.ศ. 1988 เป็นอดีตนักฟุตบอลทีมชาติเวลส์เชื้อสายซิมบับเว

การเล่นให้ทีมชาติ
จากการที่ ลูวิน ไนยาแทงกา เกิดที่ย่านเบอร์ตันอะพอนเทรนต์ ในแคว้นสแตฟฟอร์ดเชียร์ ของอังกฤษ โดยมีพ่อเป็นชาวซิมบับเว และมีแม่เป็นชาวเวลส์ ทำให้สามารถเลือกเล่นให้ทีมชาติได้ทั้งทีมชาติอังกฤษ, ซิมบับเว และทีมชาติเวลส์

ไนยาแทงกาเลือกเล่นให้กับทีมชาติเวลส์ โดยเขาได้รับการบันทึกว่าเป็นกัปตันทีมชาติเวลส์ชุดอายุไม่เกิน 21 ปี ที่อายุน้อยที่สุด และลงเล่นให้ทีมชาติชุดใหญ่เป็นครั้งแรกเมื่อวันที่ 1 มีนาคม ปี 2006 ในการแข่งกระชับมิตรกับทีมชาติปารากวัย ด้วยวัยเพียง 17 ปี 195 วัน โดยทำสถิติเป็นผู้เล่นที่อายุน้อยที่สุดที่ได้ลงสนามให้ทีมชาติในขณะนั้น ก่อนที่สถิติดังกล่าวจะถูกทำลายลงโดย แฮรีย์ วิลสัน
# เกรวี
เกรวี  เป็นซอสที่ทำมาจากสารน้ำแทรกในเนื้อสัตว์หรือพืชผัก ซึ่งจะคายสารน้ำออกมาเมื่อโดนความร้อน แล้วนำไปทำให้ข้นด้วยแป้งสาลีหรือแป้งข้าวโพด บางครั้งอาจมีการเติมสีผสมอาหารลงไปในเกรวีเพื่อให้สีดูเข้มขึ้นด้วย เกรวีแบบสำเร็จรูปมีจำหน่ายหลายรูปแบบ ได้แก่ แบบก้อน แบบผง และแบบกระป๋อง นิยมรับประทานกับเนื้อย่าง มีตโลฟ ข้าวReal Cajun Recipes : : Rice and Gravy  และมันฝรั่งบด

เกรวีมีอยู่มากมายหลายประเภท ทั้งที่ทำจากช็อกโกแลต, ไข่ไก่, เห็ด, เครื่องในสัตว์ปีก, หัวหอม, พืชผัก, ครีม เป็นต้น
 อ้างอิง
# มีตโลฟ
มีตโลฟ (, แปลว่า "ขนมปังเนื้อ") เป็นอาหารที่ทำจากเนื้อสัตว์สับหรือบด ผสมด้วยเครื่องปรุงอื่น แล้วนำมาปั้นเป็นรูปแถวขนมปัง จากนั้นนำไปอบหรือรมควัน มีตโลฟจะต้องนำไปอบในถาดอบสำหรับขนมปังเพื่อที่จะให้อยู่ในรูปของแถวขนมปัง หรืออาจใช้มือปั้นเป็นรูปแถวขนมปังก็ได้ มีตโลฟโดยมากทำจากเนื้อวัวบด แต่บางครั้งอาจทำจากเนื้อแพะ เนื้อแกะ เนื้อหมู เนื้อลูกวัว เนื้อกวาง หรือเนื้อไก่ก็ได้เช่นกัน
# นาซีโกเร็ง
นาซีโกเร็ง (มาเลเซียและ) หรือที่ในภาษามลายูปัตตานีเรียกว่า   มีความหมายตรงตัวว่า "ข้าวผัด" เป็นอาหารที่นำข้าวสุกไปผัดกับน้ำมันหรือเนยเทียม ปรุงรสด้วยซีอิ๊วหวาน  หอมแดง กระเทียม มะขาม และพริก อาจมีส่วนผสมอื่นด้วย เช่น ไข่ ไก่ กุ้ง
# ไขมันเนย
ไขมันเนย  หรือ ไขมันนม  เป็นไขมัน ซึ่งอยู่ในรูปของอนุภาคเม็ดไขมัน (fat globule) แขวนลอยอยู่ในน้ำนม ในสภาพอิมัลชัน (emulsion) ปริมาณไขมันนมแปรผันตามชนิดของสัตว์ เช่น น้ำนมโค มีระดับไขมัน 33-47 กรัมต่อลิตร
 อ้างอิง 

 Johansson, I., & Hansson, A. (1940). Causes of variation in milk and butterfat yield of dairy cows. Kungliga Lantbruksakademiens Tidskrift, 79(60.5), 1-127.
 ดูเพิ่ม 
 เนยใส
# ฮัมมัส
ฮัมมัส, ฮุมมุส  หรือ ฮุมมุศ  เป็นอาหารประเภทจิ้มหรือใช้ทาจากภูมิภาคลิแวนต์ ทำจากถั่วหัวช้างบด ผสมด้วยทาฮีนี (ซอสงา) น้ำมันมะกอก น้ำมะนาว เกลือ และกระเทียมSami Zubaida, "National, Communal and Global Dimensions in Middle Eastern Food Cultures" in Sami Zubaida and Richard Tapper, A Taste of Thyme: Culinary Cultures of the Middle East, London and New York, 1994 and 2000, ISBN 1-86064-603-4, p. 35. ปัจจุบันฮัมมัสเป็นที่นิยมทั่วตะวันออกกลาง (รวมทั้งตุรกีและแอฟริกาเหนือ) และในรายการอาหารตะวันออกกลางทั่วโลก
# พีตา
พีตา  หรือ พิตตา  มาจากภาษากรีกว่า "ปีตา"  เป็นขนมปังซึ่งทำจากแป้งสาลีที่ขึ้นฟูเล็กน้อย มีลักษณะแบนและกลมหรือรี มีหลากหลายขนาด ขนมปังชนิดแบนไม่ว่าจะมีการทำให้ขึ้นฟูหรือไม่ ก็ล้วนแต่เป็นขนมปังที่มีมาตั้งแต่สมัยโบราณแล้ว ฉะนั้น ขนมปังพีตาจึงถือว่าเป็นขนมปังโบราณชนิดหนึ่ง
# ฟาลาเฟล
ฟาลาเฟล  หรือ ฟะลาฟิล  เป็นของทอดที่ทำจากถั่วหัวช้าง ถั่วปากอ้า หรือทั้งสองผสมกัน ฟาลาเฟลเป็นอาหารตะวันออกกลาง โดยมากนิยมรับประทานกับขนมปังพีตาซึ่งนำมาห่อฟาลาเฟลไว้ข้างใน ฟาลาเฟลสามารถนำมารับประทานกับสลัด ผักดอง ซอสพริก หรือซอสที่ทำจากทาฮีนีได้ด้วย อนึ่ง ฟาลาเฟลสามารถนำมารับประทานเป็นของว่างหรือนำไปเสิร์ฟเป็นส่วนหนึ่งของอาหารเรียกน้ำย่อย (เมเซ) ก็ได้เช่นกัน
# ปาอัมตูมากัต
ปาอัมตูมากัต (, , แปลว่า "ขนมปังกับมะเขือเทศ") เป็นอาหารแบบฉบับชนิดหนึ่งของแคว้นกาตาลุญญาและเกาะมาจอร์กาในหมู่เกาะแบลีแอริก ประเทศสเปน ปาอัมตูมากัตมีส่วนประกอบหลักคือขนมปังซึ่งสามารถนำไปปิ้งก่อนได้ หรือขนมปังค้างคืนที่มีเนื้อแข็ง จากนั้นก็นำมะเขือเทศสดมาขูดทาไปมากับหน้าขนมปัง พอทาเสร็จก็จึงโรยหน้าขนมปังด้วยน้ำมันมะกอกและเกลือเล็กน้อย บางท้องถิ่นอาจนำกระเทียมมาขูดทาไปมาด้วย
# บาคลาวา
บาคลาวา , บากลาวา (ตุรกีออตโตมัน:) หรือ บักลาวะฮ์  เป็นขนมที่ทำด้วยแผ่นฟีลโล (phyllo) และถั่วเปลือกแข็ง ซึ่งเชื่อมติดอยู่ด้วยกันด้วยน้ำเชื่อมหรือน้ำผึ้ง เป็นขนมจากจักรวรรดิออตโตมันเก่า ปัจจุบันนิยมรับประทานในเอเชียกลางและเอเชียตะวันตกเฉียงใต้
 อ้างอิง 

 Ayter, R. (2011). Foods of the Middle East. Gareth Stevens.
 Perry, C. (1988). The Central Asian Origins of Baklava. In Second International Food Congress.
# การเลือกตั้งทั่วไปในสหราชอาณาจักร พ.ศ. 2544
การเลือกตั้งทั่วไปในสหราชอาณาจักร พ.ศ. 2544 จัดขึ้นเมื่อวันที่ 7 มิถุนายน พ.ศ. 2544 ในการเลือกตั้งครั้งนี้พรรคแรงงานได้รับที่นั่ง 413 ที่นั่ง ซึ่งมากกว่ากึ่งหนึ่งของจำนวนที่นั่งในสภาสามัญชน ทำให้สามารถจะจัดตั้งรัฐบาลเสียงข้างมากได้เป็นสมัยที่ 2 ติดต่อกัน ส่วนพรรคอนุรักษนิยมได้รับที่นั่ง 166 ที่นั่ง ทำให้นายวิลเลียม เฮก ลาออกจากหัวหน้าพรรคอนุรักษนิยม และทำให้เขากลายเป็นหัวหน้าพรรคอนุรักษนิยมคนแรกที่ไม่ได้ดำรงตำแหน่งนายกรัฐมนตรีนับตั้งแต่ นายออสเตน เชมเบอร์เลน ดำรงตำแหน่งหัวหน้าพรรค และพรรคเสรีประชาธิปไตยได้รับที่นั่ง 52 ที่นั่ง
# วงกต มณีรินทร์
พลตำรวจเอก วงกต มณีรินทร์ หรือ บิ๊กจั๋มลือ!...ผบ.ตร.ทางเลือกที่ 3"วงกต มณีรินทร์" เป็นสมาชิกวุฒิสภาไทย ชุดที่ 10 สมาชิกวุฒิสภาไทย ชุดที่ 11 อดีตสมาชิกวุฒิสภาจากการสรรหาประวัติและผลงานของสมาชิกวุฒิสภา เป็นอดีตรองผู้บัญชาการตำรวจแห่งชาติ อดีตราชองครักษ์พิเศษ http://www.ratchakitcha.soc.go.th/DATA/PDF/2562/E/092/T_0001.PDFอดีตผู้บัญชาการศูนย์ปฏิบัติการสำนักงานตำรวจแห่งชาติส่วนหน้า

 ประวัติ 
พล.ต.อ.วงกต มณีรินทร์ เกิดเมื่อวันที่ 7 สิงหาคม พ.ศ. 2493 สำเร็จการศึกษาระดับปริญญาตรี รัฐประศาสนศาสตร์บัณฑิต จากโรงเรียนนายร้อยตำรวจ รุ่นที่ 26 รุ่นเดียวกันกับ พ.ต.ท.ทักษิณ ชินวัตร และจบโรงเรียนเตรียมทหาร รุ่นที่ 10 รุ่นเดียวกันกับ พ.ต.ท.ทักษิณ ชินวัตร ระหว่างการเป็นอาจารย์-นักธุรกิจ-แม่-แม่บ้าน-รัฐมนตรีช่วยว่าการฯ ของ ดร.สิริกร มณีรินทร์ และปริญญาโท พัฒนบริหารศาสตรมหาบัณฑิต จากสถาบันบัณฑิตพัฒนบริหารศาสตร์ สมรสกับ ดร.สิริกร มณีรินทร์ (สกุลเดิม : ลีนุตพงษ์) อดีตรัฐมนตรีช่วยว่าการกระทรวงศึกษาธิการ ในรัฐบาลของ พ.ต.ท.ทักษิณ ชินวัตร มีบุตรและธิดาได้แก่ นางสาว ชญานุช มณีรินทร์ กรรมการในคณะกรรมการบริหารสำนักงานส่งเสริมวิสาหกิจขนาดกลางและขนาดย่อมและ นาย ศุภวุฒิ มณีรินทร์

มีน้องชาย หนึ่งรายได้แก่ พลเอก พอพล มณีรินทร์ ประธานกรรมการสถาบันเทคโนโลยีป้องกันประเทศ และป็นลุงของ ร้อยตรี ฉัตรชัย มณีรินทร์

 การทำงาน 
พล.ต.อ.วงกต มณีรินทร์ เข้ารับราชการในสังกัดกรมตำรวจ เคยได้รับแต่งตั้งให้ดำรงตำแหน่งผู้บัญชาการโรงเรียนนายร้อยตำรวจ ผู้บัญชาการตำรวจสอบสวนกลาง ผู้บัญชาการศูนย์ปฏิบัติการสำนักงานตำรวจแห่งชาติส่วนหน้า และตำแหน่งสูงสุดคือ รองผู้บัญชาการตำรวจแห่งชาติที่ประชุมก.ต.ช.ตั้งวงกต มณีรินทร์เป็นรอง ผบ.ตร. ภายหลังเกษียณอายุราชการได้รับแต่งตั้งเป็นสมาชิกวุฒิสภา จากการสรรหา

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๑๙ ตอนที่ ๒๑ ข หน้า ๗, ๔ ธันวาคม ๒๕๔๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๑๘ ตอนที่ ๒๒ ข หน้า ๒๐, ๔ ธันวาคม ๒๕๔๔

ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญราชการชายแดน, เล่ม ๙๒ ตอนที่ ๑๕๕ ง ฉบับพิเศษ หน้า ๖๗, ๑๑ สิงหาคม ๒๕๑๘
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๐๕ ตอนที่ ๒๑๖ ง ฉบับพิเศษ หน้า ๑๘๑, ๑๖ ธันวาคม ๒๕๓๑
# การเลือกตั้งทั่วไปในสหราชอาณาจักร พ.ศ. 2540
การเลือกตั้งทั่วไปในสหราชอาณาจักร พ.ศ. 2540 จัดขึ้นเมื่อวันที่ 1 พฤษภาคม พ.ศ. 2540 ในการเลือกตั้งครั้งนี้พรรคแรงงานได้รับที่นั่ง 418 ที่นั่ง ซึ่งมากกว่ากึ่งหนึ่งของจำนวนที่นั่งในสภาสามัญชน ทำให้สามารถจะจัดตั้งรัฐบาลเสียงข้างมากได้เป็นสมัยแรกในรอบ 18 ปี ภายใต้การนำพรรคของโทนี แบลร์ได้ปรับจุดยืนจากพรรคฝ่ายซ้ายเป็นพรรคสายกลางมากขึ้น สนับสนุนระบบตลาดเสรีมากขึ้น ประกอบกับคะแนนนิยมที่เสื่อมลงของพรรคอนุรักษนิยมในการแก้ปัญหาเศรษฐกิจตั้งแต่ พ.ศ. 2535 ทำให้พรรคแรงงานได้รับชัยชนะมากที่สุดตั้งแต่ก่อตั้งพรรคมา พรรครัฐบาลเดิมอย่างพรรคอนุรักษนิยมได้รับที่นั่ง 166 ที่นั่ง ซึ่งสูญเสียที่นั่งในสภาถึง 178 ที่นั่ง ทำให้พรรคไม่มี ส.ส.ในเวลส์และสกอตแลนด์ พรรคเสรีประชาธิปไตยได้รับที่นั่ง 46 ที่นั่ง
# เหล้านมม้า
เหล้านมม้า หรือเรียกชื่อตามกลุ่มภาษาเตอร์กิกว่า เคอเมิซ  หรือในภาษามองโกลว่า ไอรัก (, [ˈai̯rəɡ]) เป็นนมเปรี้ยวที่ได้จากการนำนมม้าไปหมัก มีที่มาจากกลุ่มชนเตอร์กิกและมองโกเลีย ปัจจุบันเป็นเครื่องดื่มที่สำคัญของผู้คนในเอเชียกลาง ได้แก่ผู้คนในคาซัคสถาน คัลมืยคียา คีร์กีซสถาน มองโกเลีย และซินเจียง เป็นต้น
# ทาฮีนี
ทาฮีนี  หรือ เฏาะฮีนะฮ์  เป็นเครื่องปรุงรสที่ผลิตจากเมล็ดงาคั่วบดเปลือก โดยรับประทานแบบเดี่ยว ๆ (เป็นนํ้าจิ้ม) หรืออาจนำไปใช้เป็นส่วนประกอบหลักของฮัมมัส (ถั่วลูกไก่บด), บาบาฆ็อนนูจญ์ และฮาลวาก็ได้

มีการใช้ทาฮีนีในอาหารของแถบลิแวนต์และเมดิเตอร์เรเนียนตะวันออก, คอเคซัสใต้ และบางส่วนของแอฟริกาเหนือ นอกจากนี้ ในเอเชียตะวันออกบางประเทศมีการใช้เมล็กงาแบบทา (แม้ว่าจะไม่เรียกว่าทาฮีนี)

 ศัพทมูลวิทยา 
ทาฮีนี มาจากศัพท์ภาษาอาหรับ และมาจากรูปสะกดของภาษาอาหรับลิแวนต์ว่า   หรือในรูปที่ถูกต้องกว่าคือ   โดยมีรากจาก  ซึ่งแปลงเป็นรูปกริยาว่า   หมายถึง "บด" และยังสร้างเป็นคำว่า   "แป้ง" ในบางสำเนียง ศัพท์ tahini ปรากฏในภาษาอังกฤษครั้งแรกในช่วงปลางคริสต์ทศวรรษ 1930Mariposa, Hollywood Glamour Cook Book, 1940, p. 101.Treasury decisions under customs and other laws, 1938, p. 1080 snippet Tahini เป็นคำยืมจากภาษากรีกว่า tachíni  ซึ่งมีที่มาจากภาษาตุรกีออตโตมันว่า "tahin"https://en.wiktionary.org/wiki/%CF%84%CE%B1%CF%87%CE%AF%CE%BD%CE%B9
# การเลือกตั้งทั่วไปในสหราชอาณาจักร พ.ศ. 2530
การเลือกตั้งทั่วไปในสหราชอาณาจักร พ.ศ. 2530 จัดขึ้นเมื่อวันที่ 11 มิถุนายน พ.ศ. 2530 ในการเลือกตั้งครั้งนี้พรรคอนุรักษนิยมได้รับที่นั่ง 376 ที่นั่ง ซึ่งมากกว่ากึ่งหนึ่งของจำนวนที่นั่งในสภาสามัญชน ทำให้สามารถจะจัดตั้งรัฐบาลเสียงข้างมากได้เป็นสมัยที่ 3 ติดต่อกัน ส่วนพรรคแรงงานได้รับที่นั่ง 229 ที่นั่ง พรรคเสรีนิยมและพรรคสังคมประชาธิปไตยได้รับที่นั่งรวมกัน 22 ที่นั่ง
# การเลือกตั้งทั่วไปในสหราชอาณาจักร พ.ศ. 2535
การเลือกตั้งทั่วไปในสหราชอาณาจักร พ.ศ. 2535 จัดขึ้นเมื่อวันที่ 9 เมษายน พ.ศ. 2535 ในการเลือกตั้งครั้งนี้พรรคอนุรักษนิยมได้รับที่นั่ง 336 ที่นั่ง ซึ่งมากกว่ากึ่งหนึ่งของจำนวนที่นั่งในสภาสามัญชน ทำให้สามารถจะจัดตั้งรัฐบาลเสียงข้างมากได้เป็นสมัยที่ 4 ติดต่อกัน นางมาร์กาเรต แทตเชอร์ได้ลาออกจากตำแหน่งในเดือนพฤศจิกายน พ.ศ. 2533 เนื่องจากปัญหาภายในพรรคและการเสื่อมความนิยมจากนโยบายผู้มีสิทธิ์ออกเสียง (Poll Tax) ทำให้นายจอห์น เมเจอร์ชนะการเลือกตั้งหัวหน้าพรรคและก้าวขึ้นดำรงตำแหน่งแทน แม้ว่าผลสำรวจความคิดเห็นก่อนหน้านี้และหน้าคูหาจะระบุว่าพรรคแรงงานจะมีคะแนนนำ แต่ผลการเลือกตั้งกลับเป็นชัยชนะของพรรคอนุรักษนิยม ทำให้สำนักสำรวจความคิดเห็นเชื่อว่ากลุ่มคนที่ไม่ประสงค์ออกความคิดเห็นไม่กล้าบอกพรรคที่ตนเองชอบโดยเฉพาะผู้สนับสนุนพรรคอนุรักษนิยม การเลือกตั้งครั้งนี้พรรคอนุรักษนิยมได้รับคะแนนเสียงสูงที่สุดในประวัติศาสตร์การเมืองสหราชอาณาจักร ส่วนพรรคแรงงานได้รับที่นั่ง 271 ที่นั่ง และพรรคเสรีประชาธิปไตยได้รับที่นั่ง 20 ที่นั่ง
# สถาบันเทคโนโลยียานยนต์มหาชัย
สถาบันเทคโนโลยียานยนต์มหาชัย  เป็นสถาบันอุดมศึกษาเอกชนในประเทศไทย ดำเนินการโดยบริษัท พี.เอ็ม.ที.เอ็นเตอร์ไพรส์ จำกัด ก่อตั้งขึ้นโดยได้รับอนุญาตจากกระทรวงศึกษาธิการ เมื่อวันที่ 31 กรกฎาคม พ.ศ. 2555ประกาศกระทรวงศึกษาธิการ เรื่อง การจัดตั้งสถาบันเทคโนโลยียานยนต์มหาชัย เป็นสถาบันอุดมศึกษาที่เน้นการเรียนการสอนด้านยานยนต์สถาบันเทคโนโลยียานยนต์มหาชัย รับสมัครชิงทุนการศึกษา "เรียนดี เรียนฟรี มีงานทำ" ปีการศึกษา 2561

 ประวัติ 
สถาบันเทคโนโลยียานยนต์มหาชัย เป็นสถาบันอุดมศึกษาในเครือฐานปัญญา เอ็ดดูเคชั่น กรุ๊ป  โดยได้รับอนุญาตจากกระทรวงศึกษาธิการให้จัดการศึกษาในระดับปริญญา เมื่อวันที่ 31 กรกฎาคม พ.ศ. 2555 ตั้งอยู่บนพื้นที่ 11 ไร่ บริเวณหมู่ที่ 4 ถนนพระราม 2 ตำบลบางน้ำจืด อำเภอเมืองสมุทรสาคร จังหวัดสมุทรสาคร 

ปัจจุบันมี ดร.ภักดี ฐานปัญญา เป็นอธิการบดี

 หลักสูตร 
 ระดับปริญญาตรี 
สาขาวิชาเทคโนโลยียานยนต์
สาขาวิชาเทคโนโลยีการจัดการ
วิชาเอกการจัดการธุรกิจ
วิชาเอกการจัดการธุรกิจยานยนต์
วิชาเอกการจัดการอุตสาหกรรม
สาขาวิชาการบัญชี
สาขาวิชาการจัดการธุรกิจสมัยใหม่

 ระดับประกาศนียบัตร 
หลักสูตรพ่นสีรถยนต์
# การแตกล่า
การแตกล่า  เป็นการร่นถอยหรือถอนกำลังจากสมรภูมิอย่างโกลาหลและไม่เป็นระเบียบ จนส่งผลให้อีกฝ่ายหนึ่งได้ชัย หรือเกิดหลังการปราชัย เสียวินัย หรือขวัญตกต่ำ

กองทัพแตกล่ามักสลายเป็น "ทุกคนช่วยตัวเอง" ขณะที่ผู้รอดชีวิตหนีให้ปลอดภัย การแตกล่ามักส่งผลให้กำลังที่ร่นถอยสูญเสียกำลังพลมากกว่าการร่นถอยอย่างเป็นระเบียบ ในหลายโอกาส มีทหารถูกฆ่าในการแตกล่ามากกว่าในการยุทธ์จริงเสียอีก โดยปกติ การแตกล่ามักยุติการยุทธ์หรือให้ขณะที่ผู้ชนะจำเป็นเพื่อชนะการยุทธ์อย่างเด็ดขาด
# ทาร์ตไข่
ทาร์ตไข่  หรือ ทาร์ตสังขยาไข่    เป็นขนมอบชนิดทาร์ตสังขยานิยมรับประทานในโปรตุเกส อังกฤษ ฮ่องกง มาเก๊า และประเทศอื่น ๆ ในทวีปเอเชีย มีส่วนประกอบหลักคือแป้งพายรอบนอก ส่วนตรงกลางมีไข่สังขยา แล้วนำไปอบ
 ดูเพิ่ม 
 ทาร์ตไข่โปรตุเกส
 อ้างอิง 

 Chang, A. (2013). U.S. Patent Application 13/929,075.
 Ping-kwan, L. Understanding the Cultural Identity of Hong Kong through its Food.
หมวดหมู่:ขนมของชาวจีน
หมวดหมู่:อาหารจากไข่
หมวดหมู่:อาหารอบ
# ผักเป็ด
ผักเป็ด  St. Hil. เป็นพืชล้มลุกในวงศ์ Amaranthaceae ทอดเลื้อยไปตามพื้นดิน ใบเป็นใบเดี่ยวรูปหอกถึงรูปช้อน ดอกช่อ ดอกย่อยสีขาว ออกตามซอกใบ กลีบดอก 5 กลีบ  ขนาดไม่เท่ากัน มีเกสรเพศผู้ 5 อัน ผลทรงกลม หรือรูปไข่กลับ มีปีกขนาดเล็ก มีเมล็ดเดียว กระจายทั่วไปตามบริเวณที่น้ำท่วมถึง ที่ชื้นข้างทาง
# สนามกีฬาพานาธิเนอิก
สนามกีฬาพานาธิเนอิก  ตั้งอยู่ที่เมืองเอเธนส์ กรีซ

ในปี ค.ศ. 1896 สนามกีฬาแห่งนี้เป็นสนามกีฬาหลักของกีฬา โอลิมปิก ครั้งที่ 1 ที่กรีซเป็นเจ้าภาพ
# ทาร์ตไข่โปรตุเกส
ทาร์ตไข่โปรตุเกส หรือ ปัชแตลดึนาตา (,) เป็นทาร์ตไข่ของชาวโปรตุเกส นิยมรับประทานในประเทศโปรตุเกส และในประเทศหรือสถานที่ที่มีคนพูดภาษาโปรตุเกสหรือเคยเป็นส่วนหนึ่งของจักรวรรดิโปรตุเกส (เช่น บราซิล แองโกลา โมซัมบิก กาบูเวร์ดี เซาตูเมและปรินซิปี กินี-บิสเซา ติมอร์-เลสเต กัว มะละกา มาเก๊า, ผู้ที่นำเข้าไปสู่จีนแผ่นดินใหญ่ในภายหลัง) และประเทศอื่น ๆ ที่มีผู้คนเชื้อสายโปรตุเกสมาก เช่น แคนาดา ออสเตรีย ลักเซมเบิร์ก สหรัฐ ฝรั่งเศส เป็นต้น
# นูเทลลา
นูเทลลา (หรือสะกด นูเทลล่า; , , นูแตลลา; ,) เป็นชื่อตราสินค้าอาหารประเภทใช้ทาที่ทำจากช็อกโกแลตถั่วเฮเซลนัตNutella hands £4m job to Krow ahead of relaunch – Brand Republic News. Brandrepublic.com (2007-08-22). Retrieved on 2011-03-18.  ผลิตโดยบริษัทเฟร์เรโร จำหน่ายตามท้องตลาดในปี พ. ศ. 2507
# การเลือกตั้งทั่วไปในสหราชอาณาจักร พ.ศ. 2526
การเลือกตั้งทั่วไปในสหราชอาณาจักร พ.ศ. 2526 จัดขึ้นเมื่อวันที่ 9 มิถุนายน พ.ศ. 2526 ในการเลือกตั้งครั้งนี้พรรคอนุรักษนิยมได้รับที่นั่ง 397 ที่นั่ง ซึ่งมากกว่ากึ่งหนึ่งของจำนวนที่นั่งในสภาสามัญชน ทำให้สามารถจะจัดตั้งรัฐบาลเสียงข้างมากได้เป็นสมัยที่ 2 ติดต่อกัน แม้ว่าเศรษฐกิจตกต่ำและการว่างงานที่เพิ่มสูงขึ้น แต่ชัยชนะในสงครามหมู่เกาะฟอล์กแลนด์ และความระส่ำระสายของพรรคฝ่ายค้านทำให้ได้รับชัยชนะอย่างเด็ดขาดที่สุดนับตั้งแต่ พ.ศ. 2488 ส่วนพรรคแรงงานได้รับที่นั่ง 209 ที่นั่ง พรรคเสรีนิยมและพรรคสังคมประชาธิปไตยได้รับที่นั่งรวมกัน 23 ที่นั่ง
# สะพานมุนีวงศ์
สะพานมุนีวงศ์ (Monivong Bridge; ภาษาเขมร: ស្ពានព្រះមុនីវង្ស) เป็นสะพานที่มีการจราจรหนาแน่นในพนมเปญ กัมพูชา เป็นสะพานข้ามแม่น้ำบาสักใกล้กับจุดสิ้นสุดของทางหลวงหมายเลขสอง ที่ไปยังภาคใต้ของกัมพูชา และไปตามทางหลวงหมายเลข 1 ที่เชื่อมกับกัมพูชาตะวันออกและเวียดนาม  

มุนีวงศ์
หมวดหมู่:สิ่งก่อสร้างในพนมเปญ
มุนีวงศ์
# การเลือกตั้งทั่วไปในสหราชอาณาจักร พ.ศ. 2522
การเลือกตั้งทั่วไปในสหราชอาณาจักร พ.ศ. 2522 จัดขึ้นเมื่อวันที่ 3 พฤษภาคม พ.ศ. 2522 ในการเลือกตั้งครั้งนี้พรรคอนุรักษนิยมได้รับที่นั่ง 339 ที่นั่ง ซึ่งมากกว่ากึ่งหนึ่งของจำนวนที่นั่งในสภาสามัญชน ทำให้สามารถจะจัดตั้งรัฐบาลเสียงข้างมากได้เป็นสมัยแรกนับตั้งแต่พ่ายแพ้การเลือกตั้งเมื่อเดือน กุมภาพันธ์ พ.ศ. 2517 และทำให้มาร์กาเรต แทตเชอร์เป็นสตรีคนแรกที่ดำรงตำแหน่งนายกรัฐมนตรีแห่งสหราชอาณาจักร ส่วนพรรคแรงงานได้รับที่นั่ง 269 ที่นั่ง พรรคเสรีนิยมได้รับที่นั่ง 11 ที่นั่ง
# สนามกีฬาโอลิมปิกบากู
สนามกีฬาโอลิมปิกบากู  ตั้งอยู่ที่กรุงบากู ประเทศอาเซอร์ไบจาน มีความจุทั้งสิ้น 68,700 ที่นั่ง,  stadiumออกแบบและสร้างขึ้นเพื่อให้เป็นไปตามมาตรฐานสากลสำหรับสนามกีฬาที่กำหนดโดยยูฟ่า, สหพันธ์ฟุตบอลระหว่างประเทศ (FIFA) และ สหพันธ์กรีฑาระหว่างประเทศ (IAAF) เป็นสนามกีฬาที่ใหญ่ที่สุดในอาเซอร์ไบจาน เริ่มก่อสร้างในปี ค.ศ. 2011 แล้วเสร็จในปี ค.ศ. 2015 เป็นสนามเหย้าของฟุตบอลทีมชาติอาเซอร์ไบจาน

การก่อสร้างสนามกีฬาขนาด 222,500 ตารางเมตรบนพื้นที่ 650,000 ตารางเมตรโครงสร้างหกชั้น ก่อสร้างแล้วเสร็จในเดือนกุมภาพันธ์ ค.ศ. 2015 และเปิดเมื่อวันที่ 6 มีนาคม ในปีเดียวกัน. ในเดือนมิถุนายน ค.ศ. 2015 สนามแห่งนี้เป็นสนามหลักในการแข่งขันกีฬายูโรเปียนเกมส์ 2015 โดยพิธีเปิด-พิธีปิด รวมถึงการแข่งขันกรีฑานั้นจัดขึ้นในสนามแห่งนี้, ในปี ค.ศ. 2019 สนามแห่งนี้ได้เป็นสนามแข่งขันในนัดชิงชนะเลิศของ ยูฟ่ายูโรปาลีก ฤดูกาล 2018–19, ในปี ค.ศ. 2020 สนามแห่งนี้ยังใช้ในการแข่งขันฟุตบอลชิงแชมป์แห่งชาติยุโรป 2020 ในรอบแบ่งกลุ่ม 3 นัด และอีก 1 นัดในรอบก่อนรองชนะเลิศอีกด้วย
# สนามกีฬาโอลิมปิก (อาชกาบัต)
สนามกีฬาโอลิมปิกซาปาร์มือรัต เติร์กเมนบาชี  ตั้งอยู่ในกรุงอาชกาบัต ประเทศเติร์กเมนิสถาน เริ่มก่อสร้างในปี ค.ศ. 2000 แล้วเสร็จในปี ค.ศ. 2003 ซึ่งเป็นสนามกีฬาขนาดใหญ่อันดับที่ 1 ของเติร์กเมนิสถาน

ในปี ค.ศ. 2017 สนามกีฬาแห่งนี้เป็นสนามกีฬาหลักของกีฬาเอเชียนอินดอร์-มาเชียลอาตส์เกมส์ ครั้งที่ 5 ที่เติร์กเมนิสถานเป็นเจ้าภาพ
# จัสต์กิฟมีอะรีซัน
"จัสต์กิฟมีอะรีซัน"  เป็นเพลงที่เขียนและร้องโดยนักร้องอเมริกัน พิงก์ ร้องร่วมกับนักร้องนำวงฟัน เนต รูส เพลงเป็นซิงเกิลที่สามของสตูดิโออัลบั้มชุดที่หก เดอะทรูธอะเบาต์เลิฟ (ค.ศ. 2012) "จัสต์กิฟมีอะรีซัน" เป็นเพลงป็อปบัลลาดที่นักร้องทั้งสองคนเขียนด้วยกันและได้เจฟฟ์ บาสเกอร์ โปรดิวซ์ให้ เพลงเริ่มต้นด้วยเมโลดีแบบง่าย ๆ ที่บรรเลงด้วยเปียโน ขณะที่พิงก์เริ่มร้องที่ท่อนเวิร์สแรก และเมื่อเข้าท่อนคอรัส เพลงจึงมีเสียงกลองสังเคราะห์และเบส ท่อนเวิร์สที่สองร้องโดยรูส และท่อนที่เหลือร้องคู่กัน เพลงจบลงด้วยเสียงเปียโนบรรเลงเดี่ยวคล้าย ๆ กับท่อนเริ่มเพลง เพลงมีความยาว 4 นาที 2 วินาที เมื่อเพลงออกจำหน่าย เพลงติดชาร์ตในหลายประเทศเนื่องจากมียอดขายดิจิทัลสูง เพลงมีเนื้อหาเกี่ยวกับความต้องการที่จะประคับประคองความสัมพันธ์ไว้แม้ว่ามันดูเหมือนว่าจะจบลง

เพลงได้รับคำชมอย่างเด่นชัด นักวิจารณ์มากมายจัดให้เป็นเพลงที่ดีที่สุดในอัลบั้ม เพลงประสบความสำเร็จทั่วโลก ติดอันดับหนึ่งใน 20 ประเทศ ได้แก่ สหรัฐอเมริกา ออสเตรีย เชก ไอซ์แลนด์ ไอร์แลนด์ เลบานอน อิตาลี ลักเซมเบิร์ก เม็กซิโก เนเธอร์แลนด์ นิวซีแลนด์ โปแลนด์ โปรตุเกส สกอตแลนด์ สโลวาเกีย สวีเดน ออสเตรเลีย และแคนาดา และติดในห้าอันดับแรกใน 10 ประเทศ ได้แก่ สหราชอาณาจักร เบลเยียม บราซิล เดนมาร์ก ฟินแลนด์ ฝรั่งเศส อิสราเอล นอร์เวย์ สวิตเซอร์แลนด์ และสเปน ในสหรัฐฯ เพลงนี้เป็นเพลงที่สี่ของพิงก์ที่ขึ้นอันดับหนึ่งบนชาร์ตบิลบอร์ดฮอต 100 และเป็นเพลงอันดับหนึ่งเพลงที่สามบนชาร์ตบิลบอร์ดดิจิทัลซองส์ ถัดจากเพลง "โซว็อต" (ค.ศ. 2008) และ "ฟักกินเพอร์เฟ็กต์" (ค.ศ. 2010) เพลง "จัสต์กิฟมีอะรีซัน" ขายได้มากกว่า 4 ล้านหน่วยดิจิทัลในสหรัฐอเมริกา และเป็นหนึ่งในซิงเกิลที่ขายดีที่สุดตลอดกาล ด้วยยอดขายมากกว่า 10 ล้านหน่วย

เพลง "จัสต์กิฟมีอะรีซัน" ชนะรางวัลบิลบอร์ดมิดเยียร์อะวอดส์  สาขา Favorite Hot 100 No. 1 Single ได้เข้าชิงรางวัลแกรมมีสาขา Best Pop Duo/Group Performance และ Song of the Year at the 2014 ซึ่งในงานประกาศรางวัลดังกล่าว พิงก์และเนต รูสได้ร้องเพลงหลังจากร้องเพลง "ทราย" เวอร์ชันพิเศษ

มิวสิกวิดีโอเพลง "จัสต์กิฟมีอะรีซัน" นำเสนอเนต รูส และสามีของพิงก์ ซึ่งเป็นนักแข่งมอเตอร์ครอสชื่อ แครี ฮาร์ต อยู่ในฉากโรแมนติกที่ดูเหมือนหนองน้ำจำลอง วิดีโอชนะรางวัลเอ็มทีวีวิดีโอมิวสิกอะวอดส์ สาขา Best Collaboration ในปี ค.ศ. 2013
# สกุลสะเดาดิน
สกุลสะเดาดิน  หรือ   Glinus เป็นสกุลของพืชในวงศ์ Molluginaceae พืชในสกุลนี้มักเรียกด้วยชื่อสามัญในภาษาอังกฤษว่า  sweetjuice เป็นไม้ล้มลุกฤดูเดียว ผลเป็นแบบแคปซูล มีเมล็ดรูปไตจำนวนมาก ใช้รับประทานได้ 
 สปีชีส์
 Glinus astrolasion
 Glinus bainesii
 Glinus cambessidesii
 Glinus chrystallinus
 Glinus crystallinus
 Glinus dahomensis
 Glinus denticulatus
 Glinus dictamnoides
 Glinus glaber
 Glinus herniarioides
 Glinus lothoides
 Glinus lotoides
 Glinus radiatus
# ยูโรเปียนเกมส์
กีฬายูโรเปียนเกมส์ (ชื่อย่อ: Europiad) เป็นการแข่งขันมหกรรมกีฬาระหว่างประเทศในทวีปยุโรป ซึ่งมีการจัดขึ้นในทุกสี่ปี เริ่มกำหนดการแข่งขันโดย คณะกรรมการโอลิมปิกยุโรป (The European Olympic Committee; EOC)

รายชื่อการแข่งขัน

 ครั้งที่ ปีเจ้าภาพ ประธานพิธีเปิด วันที่เริ่ม วันที่สิ้นสุด ชาติเข้าร่วม นักกีฬา   (คน) ชนิดกีฬา รายการอ้างอิง เมือง ประเทศ12015บากู  ประธานาธิบดี อิลฮัม แอลีเยฟ 12 มิถุนายน 28 มิถุนายน505,8983025322019 มินสค์  ประธานาธิบดี อเล็กซานเดอร์ ลูคาเชนโค 21 มิถุนายน 30 มิถุนายน504,082 1520032023 กรากุฟ  ประธานาธิบดี อันด์แชย์ ดูดา21 มิถุนายน2 กรกฎาคม486,8572925342027TBDTBDTBDTBDTBDTBDTBDTBDTBDTBD

 กีฬาที่จัดแข่งขัน 

 กีฬา  หน่วยงานที่กำกับดูแล 2015 2019 2023โลกยุโรป   กระโดด  17px ฟีน่า แลน 8  0 ว่ายน้ำ  17px 42  0 ระบำใต้น้ำ  17px 4  0 โปโลน้ำ  17px 2  0   ยิงธนู  17px ดับเบิลยูเอ ดับเบิลยูเออี 5  8 กรีฑา  17px ไอเอเอเอฟ อีเอเอ 1  1 แบดมินตัน  17px บีดับเบิลยูเอฟ บีเอฟ 5  5 บาสเกตบอล 3 คน  17px ฟีบา เอฟไอบีเอบี 2  2 ฟุตบอลชายหาด  17px ฟีฟ่า ยูฟ่า 1  1 มวยสากล  17px ไอบา อีบีซี 15  15 เรือพายแคนู  17px ไอซีเอฟ อีซีเอ 15  15   บีเอ็มเอ็กซ์  17px ยูซีอี ยูอีซี 2  0 จักรยานเสือภูเขา  17px 2  0 จักรยานประเภทถนน  17px 4  4 จักรยานประเภทลู่  17px 0  18   ฟันดาบ  17px เอฟไออี อีเอฟซี 12  0   ยิมนาสติกกายกรรม  17px เอฟไอจี ยูอีจี 6  6 ยิมนาสติกแอโรบิก  17px 2  2 ยิมนาสติกลีลา  17px 14  12 ยิมนาสติกลีลา  17px 8  8 แอโรบิก  17px 4  4   ยูโด  17px ไอจีเอฟ อีจียู 18  16 คาราเต้  17px ดับเบิลยูเคเอฟ  อีเคเอฟ 12  12มวยไทย17pxอีฟม่า0010 แซมโบ  17px เอฟไอเอเอส อีเอสเอฟ 8  18 ยิงปืน  17px ไอเอสเอสเอฟ อีเอสซี 19  20 เทเบิลเทนนิส  17px ไอทีทีเอฟ อีทีทียู 4  4 เทควันโด  17px ดับเบิลยูทีเอฟ อีทียู 8  0 ไตรกีฬา  17px ไอทียู อีทียู 2  0   วอลเลย์บอลชายหาด  17px เอฟไอวีบี ซีอีวี  2  0 วอลเลย์บอล  17px 2  0   มวยปล้ำ  17px ยูดับเบิลยูดับเบิลยู ซีอีแอลเอ 24  18   รวม 253  189

สรุปเหรียญรางวัลตลอดกาล

ดูเพิ่ม
 กีฬาโอลิมปิก
 เวิลด์เกมส์
 กีฬาเครือจักรภพ
 European Championships (multi-sport event)
 เทศกาลโอลิมปิกเยาวชนยุโรป
 แอฟริกันเกมส์
 เอเชียนเกมส์
 แปซิฟิกเกมส์
 แพนอเมริกันเกมส์
 เซาท์อเมริกันเกมส์